Meander (kunst)

Meander (kreeka keeles Μαίανδρος, Maíandros) on Väike-Aasia sopilise Maiandrose jõe (tänapäeval Büyük Menderes Türgis) järgi nimetuse saanud antiikornament. 

Meandril on rohkelt variatsioone, põhimotiivideks on mitmeti täisnurkselt murtud joonelõik või laineliselt korduv spiraal (spiraalmeander). Meander esineb harilikult ornamendivööna, erandlikult sümmeetrilise labürindimustrina. 

Meander on olnud kasutusel alates paleoliitikumist. Ta omandas klassikalised vormid Vana-Kreeka kunstis (arvatavasti Mükeene eeskujudel), teda kasutati kuni 12. sajandini keskaegses seina- ja miniatuurmaalis. Meander taaselustati klassitsismis.Eesti arhitektuur: Oskussõnastik. Tallinn: Valgus, 1993.

 Meandri tüüpe 

Viited

 Välislingid 
 Calder Loth. The Complex Greek Meander
 Blogipostitus erinevat tüüpi meandritest Kreeka geomeetrilises kunstis
 Rooma mosaiikide mustreid tutvustav lehekülg The Ancient Home

Kategooria:Kunst
Kategooria:Ornamendid